Zece motive pentru care bărbații se îngrașă

De ce m-am îngrășat? E una din întrebările la care probabil mulți dintre noi ne gândim de multe ori, mai ales când kilogramele încep să apară fără să știm de unde provin. Pare că e acel sentiment de “rapiditate”, însă de cele mai multe ori acest proces se întâmplă pe parcursul a mai multor ani. Ne simțim șocați și nu știm ce s-a întâmplat.

Te uiți în oglindă și parcă nu îți mai recunoști corpul. Capcana e că deși poate mâncăm aceleași alimente pe care le consumăm de ani de zile, vârsta își poate pune amprenta  destul de bine. Pe scurt, ce se întâmplă este că sunt consumate mai multe calorii decât putem arde.

Conform unui studiu făcut în 2010, bărbații mănâncă cu 30/35 % mai multe calorii decât este recomandat zilnic. Trei ani mai târziu, un alt studiu a arătat că din ce în ce mai mulți bărbați se confruntă cu probleme de greutate.

Primul pas pentru a începe să slăbim e să realizăm că ne dorim să facem acest lucru. Aici sunt zece motive din cauza cărora bărbații se îngrașă:

Prea mult consum de alcool

E în cultura noastră că dupa o masă copioasă, să bem și un pahar de alcool, fie că e vorba de o bere rece sau un pahar de vin. Dacă nu știai, un gram de alcool conține 7 calorii. Deci o doză de bere e undeva la 160 de calorii. Jumătate de pahar  de vin e undeva la 140 de calorii. Deci e important să avem grijă la cât alcool consumăm.

Sedentarism

După o zi de muncă, cu siguranță este destul de greu să găsim motivația pentru a ne antrena. Ce putem face în acest sens? Să stabilim un obiectiv clar, pe care dorim să îl atingem, indiferent de ce se întâmplă.

Stres

Stresul poate duce și el la multe probleme de greutate. O perioadă stresantă înseamnă că sunt șanse mult mai mari să mâncăm mai mult. E nevoie să avem grijă în astfel de perioade și să avem un sistem bine pus la punct, prin care să nu lăsăm astfel de obiceiuri să ne domine.

Genetic

Uneori genele sunt de ajutor, însă în unele cazuri putem moșteni și de la diferite persoane din familia noastră, cărora le este mai greu să se lupte cu greutatea. Genele afectează felul în care fiecare dintre noi se poate lupta cu greutatea în plus.